Fyllið umsóknina út eins nákvæmlega og unnt er . Heimilt er að vísa umsókn frá ef hún er talin ófullnægjandi eða ef upplýsingar reynast rangar . Í þeim tilfellum sem umsókn er hafnað er umsækjandi látinn vita með tölvupósti . Með því að senda inn umsókn sína gefur umsækjandi Stúdentagörðum heimild til að sannreyna uppgefnar upplýsingar og senda inn fyrirspurn um húsnæðiseign til Fasteignamats ríkisins , lögheimili , fjölskyldustærð eða barnafjölda til Þjóðskrár og námsframvindu eða greiðslu skrásetningargjalda til Háskóla Íslands . Athugið að nýnemar , sem hefja nám að hausti , geta aðeins sótt um frá 1. júní . Þeir sem hefja nám á vormisseri geta sótt um frá 1. október . Nýnemar verða að merkja í sérstakan nýnemahnapp sem birtist eftir miðnætti 31. maí ( haust ) og 30. september ( vor ) . Því þarf að passa að umsóknin sé ekki opnuð fyrir þann tíma . Nýnemi er sá sem annað hvort hefur ekki stundað nám við Háskóla Íslands áður eða er að hefja nám aftur , að loknu árs leyfi ( 2 misseri eða meira ) . 1 . Veljið tegund íbúðarEinstaklingsíbúð fyrir einstakling , fjölskylduíbúð fyrir einstakling / fólk með barn / börn og paríbúð fyrir barnlaus pör Tilgreina skal hvenær umsækjandi hóf núverandi nám við HÍ . Tilgreina skal hvenær umsækjandi áætlar námslok í núverandi námi . Tilgreina skal við hvaða deild umsækjandi stundar núverandi nám . Tilgreina skal hvaða námsbraut umsækjandi stundar nám sitt við . 2 . Fylla skal út samsvarandi og umbeðnar upplýsingar fyrir maka þegar það á viðFylla verður í reitinn „ upplýsingar um maka “ ef sótt er um paríbúð Þegar sótt er um fjölskylduhúsnæði skal tilgreina nöfn barna í fyrra svæðið og fæðingardag þeirra í seinna svæðið . Æskilegt er að gefa upp auka símanúmer t.d. hjá foreldrum eða ættingjum ef þörf krefur . Gefa skal upp það tölvupóstfang sem umsækjandi vill að Stúdentagarðar noti til að svara umsókninni og öðrum samskiptum við umsækjanda . Einnig getur umsækjandi gefið upp aðrar upplýsingar óski hann þess t.d. fjölskylduhagi , húsnæðismál o.þ.h . Mikilvægt er að auðvelt sé að ná í umsækjendur ef breytingar verða á biðlistum og því verða upplýsingar um umsækjendur að vera núgildandi . Notendanafn og lykilorð er sent í tölvupósti þegar umsókn hefur verið send inn . Aðganginn notar umsækjandi síðan til að fylgjast með stöðu sinni á biðlistum og staðfesta veru sína á þeim . Sé pláss á biðlista ekki staðfest milli 1. og 5. hvers mánaðar fellur umsækjandi út af listanum og þarf að sækja um að nýju . Umsækjendur hafa 48 klst. til að staðfesta úthlutun sem þeim berst en að þeim tíma liðnum fellur boðið niður hafi því ekki verið svarað . Umsækjandi fellur út af biðlistum þegar hann hafnar íbúðarboði í þriðja sinn . Umsækjendum er bent á að kynna sér gildandi úthlutunarreglur .